stanford-oval/wikipedia huggingface dataset:
Aitotäpläperhoset
Piirteitä

Aitotäpläperhoset ovat tavallisesti värikkäitä ja voimakaskontrastisia, pieniä tai keskikokoisia päiväperhosia. Aikuisia perhosia käy usein kukilla imemässä mettä, mutta niille maistuvat myös käyneet hedelmät ja jopa raatojen nesteet. Taksonomisesti ne ovat hieman hajanainen ryhmä, joiden selkeimmät yhdistävät tuntomerkit ovat toukissa, mutta yhteys erityisesti häiveperhosiin sekä haapa- ja luotsiperhosiin on ollut jossain määrin epäselvä. Nykyään molekyylibiologinen tutkimus on selventänyt alaheimon osien keskinäisiä suhteita, mutta etenkin pienten sukujen Kallimoides, Vanessula, Rhinopalpa ja Pycina yhteys muihin aitotäpläperhossukuihin on edelleen tuntematon.
Maapallon syrjäisillä alueilla tavataan endeemisiä lajeja. Aitotäpläperhosiin kuuluu runsaasti lajeja maapallon lauhkeilla vyöhykkeillä ja monet niillä elävät lajit ovat aikuistalvehtijoita.
Toukkien iholla on runsaasti sukasia, jotka tekevät niistä saalistajille epämiellyttäviä. Väritykseltään ne ovat yleensä tummia. Ruokailu tapahtuu ravintokasvilla useimmiten ryhmissä, joskus yhteisen seitin suojissa. Ravintokasveja löytyy monista eri kasviheimoista, kuten asterikasveista ja nokkosista.
Tribukset ja suvut

Alaheimoon kuuluu kuudessa tribuksessa yhteensä noin 500 perhoslajia. Lajimäärältään suurin suku on verkkoperhoset (Melitaea).
Coeini
konnankorvat Historis
okasiivet Baeotus
taikalehdet Pycina
Nymphalini
keltataikurit Colobura
pantataikurit Tigridia
kirjotaikurit Smyrna
afrikanamiraalit Antanartia
kannusamiraalit Hypananartia
ilvehtijät Symbrenthia
loimujat Mynes
karttaperhoset Araschnia
amiraalit Vanessa
nokkosperhoset Nymphalis
Victorini
nauhakapteenit Anartia
nirhosormisiivet Metamorpha
sormisiivet Siproeta
lasuurisiivet Napeocles
Junoniini
kapteenit Junonia
kommodorit Precis
hulmot Hypolimnas
satraapit Salamis
idänsatraapit Yoma
Kallimini
merirosvot Catacroptera
tiernalehdet Mallika
lumelehdet Kallima
rusolumelehdet Doleschallia
afrikanlumelehdet Kallimoides
puosut Vanessula
intiansatraapit Rhinopalpa
Melitaini
kirjokaiset Euphydryas
verkkoperhoset Melitaea
niittyverkkoperhoset Mellicta
pitsikäset Chlosyne
viuhkoset Thessalia
keijuviuhkoset Microtia
etelänverkkoset Texola
mertoset Dymasia
kääpiömertoset Antillea
silmämertoset Poladryas
noppamertoset Higginsius
harlekiinit Atlantea
ruotiaiset Gnathotriche
neuloset Phyciodes
silmäneuloset Phystis
etelänneuloset Anhanassa
pikkusaumot Dagon
sahakaiset Telenassa
saumot Ortilia
verkkosaumot Tisona
tulisaumot Tegosa
soljuset Eresia
ruodesoljuset Castilia
liitoverkkoset Janatella
pyörösaumot Mazia
Yleisurheilun sisäratojen Suomen-mestaruuskilpailut 2025

Yleisurheilun sisäratojen Suomen-mestaruuskilpailut 2025 järjestettiin Kuortaneen Urheiluopistolla 22.–23.2.2025. Järjestävinä seuroina toimivat Seinäjoen Seudun Urheilijat ja Kuortaneen Kunto.
Mitalistit > Miehet

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Laji | Kultaa | Aika / Tulos | Hopeaa | Aika / Tulos | Pronssia | Aika / Tulos |
| 60 m | Eino Vuori   Hämeenlinnan Tarmo | 6,73 | Santeri Örn   Polvijärven Urheilijat | 6,74 PB | Topi Huttunen   Vieremän Koitto | 6,75 PB |
| 200 m | Eljas Aalto   IF Sibbo-Vargarna | 21,38 | Juho Venäläinen   Lappeenrannan Urheilu-Miehet | 21,42 | Eero Hirvinen   Kankaanpään seudun Leisku | 21,81 |
| 400 m | Konsta Alatupa   Jyväskylän Kenttäurheilijat | 47,55 PB kk | Eljas Aalto   IF Sibbo-Vargarna | 48,22 PB | Eero Hirvinen   Kankaanpään seudun Leisku | 48,33 PB |
| 800 m | Joonas Rinne   Saarijärven Pullistus | 1.50,48 | Oliver Asikainen   Helsingin Kisa-Veikot | 1.51,47 | Niko Viljola   Helsingin Kisa-Veikot | 1.52,46 |
| 1 500 m | Joonas Rinne   Saarijärven Pullistus | 3.45,01 | Aleksi Kivelä   Lempäälän Kisa Yleisurheilu | 3.50,29 | Leonard Markén   IF VOM | 3.51,10 PB |
| 3 000 m | Mika Kotiranta   Joensuun Kataja | 8.10,72 | Eemil Helander   Jyväskylän Kenttäurheilijat | 8.11,54 | Hannu Granberg   Lahden Ahkera | 8.21,52 SB |
| 60 m aitajuoksu | Elmo Lakka   Jyväskylän Kenttäurheilijat | 7,74 | Santeri Kuusiniemi   Jyväskylän Kenttäurheilijat | 7,82 | Rasmus Vehmaa   Lappeenrannan Urheilu-Miehet | 7,99 |
| 5 000 m kävely | Jerry Jokinen   Turun Urheiluliitto | 19.20,62 PB kk | Jaakko Määttänen   Espoon Tapiot | 20.32,81 SB | Jonathan Ekberg   Esbo IF | 20.36,48 SB |
| Korkeushyppy | Daniel Kosonen   Tampereen Pyrintö | 213 SB kk | Teemu Laurikainen   Tampereen Pyrintö | 209 =PB | Matias Mustonen   Lempäälän Kisa Yleisurheilu | 205 |
| Seiväshyppy | Juho Alasaari   Laihian Luja | 562 SB | Tommi Holttinen   Turun Urheiluliitto | 550 SB | Urho Kujanpää   Tampereen Pyrintö | 525 |
| Pituushyppy | Kalle Salminen   Joensuun Kataja | 773 | Kristian Pulli   Oulun Pyrintö | 771 | Eetu Jokela   Alavieskan Viri | 759 PB |
| Kolmiloikka | Aaro Davidila   Lapin Lukko | 15,87 | Aapo Karvinen   Vammalan seudun Voima | 15,58 SB | Tuomas Kaukolahti   Kenttäurheilijat-58 | 15,51 |
| Kuulantyöntö | Miika Lahtonen   Mynämäen Isku | 18,52 PB | Aatu Kangasniemi   Espoon Tapiot | 18,28 PB | Eero Ahola   Porin Yleisurheilu | 18,22 SB |
| Seitsenottelu | Joni Heikkinen   Oulun Pyrintö | 5566 PB kk | Ville Toivonen   Ähtärin Urheilijat | 5412 | Juuso Toivonen   Ähtärin Urheilijat | 5370 |
| 4 × kierroksen (200 m) viesti | IF Sibbo Vargarna   Eljas Aalto   Mikael Granqvist   Matias Komi   Oliver Enqvist | 1.28,45 | Liedon Parma   Tuomas Lehtonen   Kalle Kompuinen   Valtteri Kalliokulju   Markus Hurri | 1.29,33 | Tampereen Pyrintö   Joel Turkka   Jaakko Linnus   Konsta Uuttera   Joni Haapalainen | 1.29,66 |
PB: henkilökohtainen ennätys | SB: kauden paras
Mitalistit > Naiset

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Laji | Kultaa | Aika / Tulos | Hopeaa | Aika / Tulos | Pronssia | Aika / Tulos |
| 60 m | Saara Keskitalo   Espoon Tapiot | 7,45 | Annika Haverinen   Mikkelin Kilpa-Veikot | 7,48 PB | Emma Tainio   Paimion Urheilijat | 7,51 |
| 200 m | Emma Tainio   Paimion Urheilijat | 23,97 | Sandra-Sofia Nieminen   Oulun Pyrintö | 24,69 PB | Milja Thureson   Lahden Ahkera | 24,72 |
| 400 m | Mette Baas   Joensuun Kataja | 52,70 | Milja Thureson   Lahden Ahkera | 55,22 | Emmi Savenius   Vehmaisten Urheilijat | 56,32 =PB |
| 800 m | Veera Perälä   Lahden Ahkera | 2.10,88 | Helmi Vuorimaa   Lahden Ahkera | 2.11,30 PB | Heini Ikonen   Jyväskylän Kenttäurheilijat | 2.11,56 |
| 1 500 m | Ilona Mononen   Lahden Ahkera | 4.27,15 SB | Heini Ikonen   Jyväskylän Kenttäurheilijat | 4.27,32 | Veera Mensonen   Maaningan Mahti | 4.27,50 |
| 3 000 m | Ilona Mononen   Lahden Ahkera | 9.24,85 | Hannah Anderson   HIFK | 9.26,18 PB | Aino Suni   Turun Urheiluliitto | 9.26,29 PB |
| 60 m aitajuoksu | Lotta Harala   Tampereen Pyrintö | 8,04 | Nooralotta Neziri   Jyväskylän Kenttäurheilijat | 8,08 | Saara Keskitalo   Espoon Tapiot | 8,11 |
| 5 000 m kävely | Ella Rautawaara   Espoon Tapiot | 23.24,61 PB | Maria Antola   Laitilan Jyske | 24.08,29 PB | Tiia Kuikka   Lappeenrannan Urheilu-Miehet | 24.10,42 PB |
| Korkeushyppy | Heta Tuuri   Turun Urheiluliitto | 178 | Sini Lällä   Jyväskylän Kenttäurheilijat   Elin Pajunen   VasaIS | 173 | – | – |
| Seiväshyppy | Elina Lampela   Oulun Pyrintö | 450 | Saga Andersson   Esbo IF | 435 | Silja Andersson   Esbo IF | 410 |
| Pituushyppy | Jessica Kähärä   Mikkelin Kilpa-Veikot | 668 PB kk | Saga Vanninen   Tampereen Pyrintö | 642 | Taika Koilahti   Turun Weikot Yleisurheilu | 631 =SB |
| Kolmiloikka | Senni Salminen   Imatran Urheilijat | 13,72 | Saana Peura   Tervolan Terävä | 12,88 PB | Emma Pullola   Vaasan Vasama | 12,74 |
| Kuulantyöntö | Emilia Kangas   Kuortaneen Kunto | 17,30 | Senja Mäkitörmä   Varpaisjärven Vire | 17,06 | Eveliina Rouvali   Kuopion Reipas | 16,17 |
| Viisiottelu | Nea Lento   Tampereen Pyrintö | 3994 | Jessica Rautelin   Esbo IF | 3970 | Emmi Valtonen   Turun Urheiluliitto | 3826 |
| 4 × kierroksen (200 m) viesti | Joensuun Kataja   Reetta Ryynänen   Jonna Aalto   Nuuna Piipponen   Mette Baas | 1.39,20 | Tampereen Pyrintö   Saga Vanninen   Iida Kastarinen   Vilma Luontila   Aino Rasmus | 1.39,96 | Kuivasjärven Aura   Anni Niskala   Rosa Kilpi   Sonja Stång   Essi Niskala | 1.39,99 |
PB: henkilökohtainen ennätys | SB: kauden paras | kk: Suomen kauden kärkitulos
Valerie Masson-Delmotte

Valérie Laurence Masson-Delmotte (s. 29. lokakuuta 1971) on ranskalainen ilmastotutkija, joka on toiminut IPCC:n Työryhmän I puheenjohtajistossa. Hän on tutkimusjohtaja CEA:ssa (Commissariat à l'énergie atomique et aux énergies alternatives), joka toimii Université Paris-Saclayn yhteydessä ja klimatologi LSCE:ssä (Laboratoire des sciences du climat et de l'environnement).
Omassa tutkimustyössään Masson-Delmotte on tutkinut menneen ilmaston vaihteluita jäänäytteiden ja puiden avulla, arvioinut ilmastomallien luotettavuutta ja selvittänyt mekanismeja, joilla ilmasto ja vesikehän muutokset liittyvät toisiinsa. Hän on tehnyt tiedettä tunnetuksi lapsille ja suurelle yleisölle.
Masson-Delmotte väitteli fysiikan tohtoriksi vuonna 1996 Ecole Centrale de Parisissa.
Hän on ollut Academia Europæan jäsen vuodesta 2012.
Ensitreffit alttarilla

| Ensitreffit alttarilla> Married At First Sight |
| --- | --- |
 Ensitreffit alttarilla-sarjan tunnus
Tyyli:  tositelevisio
Kestoaika:  42 minuuttia
Pääosissa:  Mari Hatakka   Maaret Kallio   Kari Kanala   Kari Kiianmaa   Elina Tanskanen   Tony Dunderfelt   Jason Lepojärvi   Marianna Stolbow
Alkuperämaa:   Tanska
Verkko:   AVA, MTV3
Esitetty:  2015-1-66. tammikuuta 2015 –
Tuotantokausia:  9
Jaksoja:  50 + 2
Tuotanto
Tuottaja(t):  Nenna Summanen
Vastaava(t) tuottaja(t):  Alex Laszlo   Anne Wahlström   Onerva Osterberg (MTV)
Ohjaaja(t):  Antti Kuivalainen
Käsikirjoittaja(t):  Jemina Jokisalo, Anne Kaasinen, Marjatta Sipponen
Leikkaaja(t):  Lotta Kaarna   Martta Seppinen   Jari Ikonen (ääni)
Kuvaaja(t):  Antti Kuivalainen   Jani Parviainen (ilmakuvat)   Martin Jäger (B-kamera)
Tuotantoyhtiö(t):  Shine Finland
Palkinnot
Voitetut:  Kultainen Venla Seurantareality 2018
Aiheesta muualla
Virallinen sivusto
IMDb 
Ensitreffit alttarilla on tositelevisio-ohjelma, jossa parisuhteen asiantuntijat järjestävät avioliittoja ohjelmaan hakeneiden sinkkujen välille heidän ajatusmaailmojensa perusteella. Osallistujat eivät tunne toisiaan etukäteen. Ohjelma perustuu tanskalaiseen formaattiin Married At First Sight (Gift ved første blik).
Sinkut kertovat hakemuksessaan omista mielipiteistään ja arvoistaan. Jokainen asiantuntija myös haastattelee ohjelmaan hakeneet. Kukin heistä muodostaa näiden perusteella kolme mielestään sopivaa paria. Asiantuntijat kokoontuvat ja päättävät kolmesta lopullisesta parista. Ohjelman taustaryhmä hakee pareille heidän puolestaan avioliiton esteiden tutkinnan maistraatista. Sitten järjestetään häät, joissa parit kohtaavat ensimmäisen kerran, ohjelman nimen mukaisesti. Parien vihkiminen tapahtuu siviilivihkimisenä. Aluksi tuoreet parit lähtevät häämatkalle valitsemaansa kohteeseen. Häämatkan jälkeen he muuttavat yhteen viideksi tai kuudeksi viikoksi. Kun viisi tai kuusi viikkoa on kulunut, heidän on päätettävä, jatkavatko he liittoaan vai ottavatko eron.
Ensimmäinen tuotantokausi

Ohjelman ensimmäisellä kaudella lopullisiksi pareiksi valittiin Esa ja Viola, Olli ja Miia sekä Pia ja Jussi. Ensimmäisellä tuotantokaudella asiantuntijaryhmässä toimivat folkloristi Mari Hatakka, seksuaali- ja psykoterapeutti Maaret Kallio, kirkkoherra Kari Kanala sekä psykologi ja pariterapeutti Kari Kiianmaa, joka vetää ryhmää. Kertojana toimii Satu Paavola.
Ensimmäinen kausi esitettiin AVA-kanavalla 6. tammikuuta – 10. maaliskuuta 2015.
Ohjelmassa kolmesta avioituneesta parista yksi on pysynyt avioliitossa kauden päättymisen jälkeen.
Ensimmäinen tuotantokausi > Katsojaluvut

Ensimmäinen jakso esitettiin yhtäaikaisesti sekä AVA- että MTV3-kanavilla. Ensimmäisen jakson keskikatsojamäärä nousi siten 754 000 katsojaan.  Toinen jakso oli AVA-kanavan kaikkien aikojen toiseksi katsotuin ohjelma. Ensimmäistä tuotantokautta katsoi keskimäärin 430 000 katsojaa.
Ensimmäisen kauden päätteeksi esitettiin 17. maaliskuuta ”Mitä heille kuuluu nyt” -jakso, jossa nähtiin, mitä ohjelmaan osallistuneille kuului yhdeksän kuukautta vihkimisen jälkeen. Jaksoa seurasi keskimäärin 386 000 katsojaa.
| Jakso | Esityspäivä | Katsojaluvut |
| --- | --- | --- |
| 1 | 6. tammikuuta 2015 | 162 000 (AVA)  592 000 (MTV3)  |
| 2 | 13. tammikuuta 2015 | 397 000  |
| 3 | 20. tammikuuta 2015 | 412 000  |
| 4 | 27. tammikuuta 2015 | 429 000  |
| 5 | 3. helmikuuta 2015 | 454 000  |
| 6 | 10. helmikuuta 2015 | 359 000  |
| 7 | 17. helmikuuta 2015 | 371 000  |
| 8 | 24. helmikuuta 2015 | 373 000  |
| 9 | 3. maaliskuuta 2015 | 377 000  |
| 10 | 10. maaliskuuta 2015 | 375 000  |
Toinen tuotantokausi

3. maaliskuuta 2015 tiedotettiin, että ohjelma saa toisen tuotantokauden. Samalla käynnistyi uusien sinkkujen haku. Hakuaika päättyi 10. huhtikuuta 2015. Toisen kauden esittäminen alkoi 1. syyskuuta 2015. Kauden parit olivat Tanja ja Roni, Sari ja Antti sekä Mari ja Jouni.
Toisella kaudella uutena jäsenenä seksuaaliterapeutti Maaret Kallion ja kirkkoherra Kari Kanalan rinnalle liittyi psykologi, psykoterapeutti ja tutkimusasiantuntija Mikael Saarinen.
Toinen tuotantokausi > Katsojaluvut

| Jakso | Esityspäivä | Katsojaluvut |
| --- | --- | --- |
| 1 | 1. syyskuuta 2015 | 180 000 (AVA)  361 000 (MTV3)  |
| 2 | 8. syyskuuta 2015 | 472 000  |
| 3 | 15. syyskuuta 2015 | 410 000  |
| 4 | 22. syyskuuta 2015 | 404 000  |
| 5 | 29. syyskuuta 2015 | 356 000  |
| 6 | 6. lokakuuta 2015 | 285 000  |
| 7 | 13. lokakuuta 2015 | 300 000  |
| 8 | 20. lokakuuta 2015 | 292 000  |
| 9 | 27. lokakuuta 2015 | 320 000  |
| 10 | 3. marraskuuta 2015 | 366 000  |
Kolmas tuotantokausi

Vuodenvaihteessa 2016 tiedotettiin ohjelman jatkuvan kolmannella kaudella ja samalla käynnistyi haku ohjelmaan. Hakuaika päättyi 31. maaliskuuta 2016 ja sarjan kuvaukset alkoivat kesällä 2016. Pareiksi tälle kaudelle valittiin Milla ja Kimmo, Heidi ja Mikko sekä Tiina ja Samuel. Pareista kaksi jatkoi liittoaan, mutta Milla ja Kimmo erosivat kuitenkin myöhemmin. Heidi ja Mikko erosivat jo ohjelmassa.
Kaikki kolme aiempaa asiantuntijaa, pastori Kari Kanala, psykologi, psykoterapeutti ja tutkimusasiantuntija Mikael Saarinen sekä psykoterapeutti-seksuaaliterapeutti Maaret Kallio ilmoittivat helmikuussa 2016, etteivät jatka enää ohjelmassa tällä tuotantokaudella. Heidän tilalleen tulivat seksuaaliterapeutti Elina Tanskanen, psykologi Tony Dunderfelt sekä Jason Lepojärvi.
Kolmas tuotantokausi > Katsojaluvut

| Jakso | Esityspäivä | Katsojaluvut |
| --- | --- | --- |
| 1 | 6. syyskuuta 2016 | 75 000 (AVA)  323 000 (MTV3)  |
| 2 | 13. syyskuuta 2016 | 339 000  |
| 3 | 20. syyskuuta 2016 | 306 000  |
| 4 | 27. syyskuuta 2016 | 294 000  |
| 5 | 4. lokakuuta 2016 | 274 000  |
| 6 | 11. lokakuuta 2016 | 271 000  |
| 7 | 18. lokakuuta 2016 | 284 000  |
| 8 | 25. lokakuuta 2016 | 287 000  |
| 9 | 1. marraskuuta 2016 | 302 000  |
| 10 | 8. marraskuuta 2016 | 317 000  |
Neljäs tuotantokausi

Sarjan neljäs tuotantokausi kuvattiin keväällä ja kesällä 2017. Asiantuntijoina jatkoivat seksuaaliterapeutti Elina Tanskanen, Jason Lepojärvi ja psykologi Tony Dunderfelt. Tällä kaudella pareiksi valittiin Aliisa ja Esa, Johanna ja Markus sekä Mari ja Petri. Edeltävistä viimeinen pari päätyi eroon jo ensimmäisen yhdessä eletyn viikon jälkeen. Myös Aliisa ja Esa erosivat, mutta vasta kuuden viikon jälkeen. Johanna ja Markus jatkoivat liittoaan. Kautta esitettiin AVA:lla 5. syyskuuta 2017 – 7. marraskuuta 2017.
Lisäksi 14. marraskuuta esitettiin koostejakso siitä, mitä aiemmilla kausilla nähdyille Ensitreffit alttarilla-pareille kuuluu nykyään.
Keskimäärin jaksoa seurasi 311 000 katsojaa.
Neljäs tuotantokausi > Katsojaluvut

| Jakso | Esityspäivä | Katsojaluvut |
| --- | --- | --- |
| 1 | 5. syyskuuta 2017 | 78 000 (AVA)  249 000 (MTV3) |
| 2 | 12. syyskuuta 2017 | 332 000 |
| 3 | 19. syyskuuta 2017 | 278 000 |
| 4 | 26. syyskuuta 2017 | 259 000 |
| 5 | 3. lokakuuta 2017 | 308 000 |
| 6 | 10. lokakuuta 2017 | 304 000 |
| 7 | 17. lokakuuta 2017 | 273 000 |
| 8 | 24. lokakuuta 2017 | 271 000 |
| 9 | 31. lokakuuta 2017 | 249 000 |
| 10 | 7. marraskuuta 2017 | 306 000 |
Viides tuotantokausi

Viidennen kauden kuvaukset alkoivat kesällä 2018. Haku ohjelmaan alkoi marraskuussa 2017 ja osanottajat valittiin helmikuussa 2018. Viidennen kauden esittäminen alkoi AVA:lla 4. syyskuuta 2018. Kauden asiantuntijoina jatkoivat seksuaali- ja logoterapeutti Elina Tanskanen ja psykologi Tony Dunderfelt. Kolmannella ja neljännellä kaudella mukana olleen Jason Lepojärven tilalle asiantuntijoiden joukkoon liittyi parisuhdekouluttaja Marianna Stolbow.
Pareiksi viidennellä kaudella valittiin Miina ja Heikki, Sini ja Vesa sekä Rosa ja Eetu.
Kuudes tuotantokausi

Kuudennen kauden esittäminen alkoi 3. syyskuuta 2019. Asiantuntijoina jatkoivat Elina Tanskanen ja Marianna Stolbow, mutta Tony Dunderfeltin tilalle palasi ensimmäisellä ja toisella tuotantokaudella asiantuntijana toiminut Kari Kanala.
Pareiksi valittiin Katja ja Olli, Heidi ja Oskari sekä Anniina ja Ville.  Heistä Anniina ja Ville jatkoivat yhdessä, muut parit eivät.
Seitsemäs tuotantokausi

Seitsemännen kauden esittäminen alkoi 1. syyskuuta 2020. Asiantuntijoina jatkoivat Marianna Stolbow, Elina Tanskanen ja Kari Kanala. Kyseessä oli ensimmäinen kausi, jolla oli mukana neljä paria. Kausi oli tästä syystä myös aiempia kausia jaksomäärältään pidempi. Pareiksi valittiin Tommi ja Juudit, Kati ja Janne, Mira ja Matti sekä Emma ja Tuomas. Kaksi jälkimmäistä paria erosivat jo kesken kauden. Pareista vain yksi, Kati ja Janne, päätti jatkaa liittoaan kauden päättyessä, mutta kaksikko päätyi ohjelman kuvauksia seuranneen syksyn aikana lopulta eroon.
Kahdeksas tuotantokausi

Kahdeksannen kauden esittäminen alkoi MTV3-kanavalla 31. elokuuta 2021. Asiantuntijoina jatkoivat Kari Kanala ja Elina Tanskanen. Kolmanneksi asiantuntijaksi heidän rinnalleen liittyi ratkaisukeskeinen terapeutti Hanna Myllymaa. Pareiksi valittiin Venla ja Karl, Niina ja Lari, Henna ja Sami sekä Tuula ja Miika.
Yhdeksäs tuotantokausi

Kausi näytettiin syksyllä 2022. Kesken kauden erosivat muun muasssa Assi ja Otto.
10. tuotantokausi

Näytettiin Suomessa syksyllä 2023, pareista liitossaan jatkoivat Pauliina ja Matti.
11. tuotantokausi

Kaudella muun muassa Taina ja Matti sekä Jenni ja Jyrki päätyivät liitoissaan eroon syyskaudella 2024.
2.0-formaatti

Marraskuussa 2022 käynnistyi ohjelman uudistunut 2.0-formaatti, jossa pariskunnat muuttavat heti häiden jälkeen samaan taloon, jossa jokaisella parilla on oma asunto ja he tapaavat säännöllisesti esimerkiksi yhteisillallisilla.
Vastaanotto

Ohjelma herätti paljon keskustelua ja kritiikkiä varsinkin ennen ensimmäisen kauden alkua. Ensimmäisen jakson katsojaluvut olivat korkeita ja sitä kommentoitiin silloisessa Twitterissä (X) runsaasti. Poliitikot Eija-Riitta Korhola (ent. kristillisdemokraatti) ja Sari Essayah (kd) ovat väittäneet formaattia ”törkeäksi”.
Ohjelmaan sen kymmenennellä tuotantokaudella vuonna 2023 osallistunut Julia kritisoi ohjelman asiantuntijoita painostamisesta ja kyseenalaistamisesta. Asiantuntijana tuotantokaudella esiintynyt Hanna Myllymaa kiisti painostuksen. Syyskuussa 2021 Ilta-Sanomat kertoi ohjelman siihenastisista 22:sta parista viiden (22,7 %) olleen yhä naimisissa. Välittömästi kuvausten jälkeen näistä 22:sta parista kymmenen (45,5 %) oli päättänyt jatkaa yhdessäoloa.
26 (luku)

| Luonnolliset luvut |
| --- | --- |
 26 ← 20 21 22 23 24 25 26 27 28 29 → 
Kardinaaliluku:  kaksikymmentäkuusi, (vanh.) kuusikolmatta
Järjestysluku:  kahdeskymmeneskuudes
Tekijät:  1, 2, 13, 26
Alkutekijät:   2\cdot 13
Roomalainen numero:  XXVI
Binääriluku:  11010
Oktaaliluku:  32
Duodesimaaliluku:  22
Heksadesimaaliluku:  1A
Vigesimaaliluku:  16
26 (kaksikymmentäkuusi) on luonnollinen luku, jota edeltää luku 25 ja seuraa luku 27.
Matematiikassa

26 on puolialkuluku ja siten myös yhdistetty luku.
26 on vajaa luku.
26 on seitsenkulmiopyramidiluku.
26 on palindromi kolmijärjestelmässä:  222_{3}.
26 on palindromi viisijärjestelmässä:  101_{5}.
26 on kahden peräkkäisen alkuluvun (23 ja 29) keskiarvo.
26 voidaan muodostaa neljän peräkkäisen alkuluvun summana:  3+5+7+11.
Kuutiossa on yhteensä 26 kärkeä, särmää ja tahkoa.
Kuutio voidaan jakaa viidellä tasolla enintään 26 osaan.
Matematiikassa > Neliöluvun ja kuutioluvun välissä

26 on ainoa kokonaisluku, joka on yksin neliöluvun ja kuutioluvun välissä. Nämä luvut ovat  25=5^{2} ja  27=3^{3}. Tämän todisti ensimmäisenä ranskalainen matemaatikko Pierre de Fermat.
Ongelma voidaan muotoilla seuraavasti: Määrää  r, joka toteuttaa yhtälöryhmän
\left\{{\begin{matrix}r-1=s^{2}\\r+1=t^{3}\end{matrix}}\right.,
kun luvut  r,  s ja  t ovat kokonaislukuja.
Ongelman eräs ratkaisu (PDF, arkistoitu)
Luonnontieteissä

Alkuaineiden jaksollisessa järjestelmässä 26 on raudan järjestysluku.
Magnesium-26 on magnesiumin vakaa isotooppi.
Kalsium-46, titaani-48 ja kromi-50 ovat vakaita isotooppeja, joiden neutroniluku on 26.
Muissa yhteyksissä

Martin B-26 Marauder oli yhdysvaltalainen pommikone.
Valtatie 26 kulkee Haminan ja Luumäen välillä.
Eurooppatie E26 kulkee Saksassa.
Englannin kielen aakkosissa on 26 kirjainta.
Tavallisessa korttipakassa on 26 mustaa ja 26 punaista korttia.
Theodore Roosevelt oli Yhdysvaltojen 26. presidentti.
Alankomaiden maantiede

| Alankomaiden maantiede |
| --- | --- |
 Alankomaat satelliittikuvassa
Maanosa:  Eurooppa
Naapurimaat:  Saksa ja Belgia
Tilastot
Pinta-ala:  41 543 km²
 – Sisävesi:  7 643 km² (18,41 %)
Rantaviiva:  451 km
Rajan pituus:  1 027 km
Ennätykset
Korkein kohta:  Vaalserberg, 322,7 m
Matalin kohta:  Zuidplaspolder, -7 m
Pisin joki:  Rein, 1 230 km
Suurin järvi:  IJsselmeer, 1 250 km²
Ilmasto
Ilmasto:  meri-ilmasto
Luonnonvarat
Luonnonvarat:  maaöljy, maakaasu, turve
Alankomaiden maantiede keskittyy valtion Euroopassa sijaitsevaan osaan, joka ulottuu leveyspiiriltä 50° leveyspiirille 54° N, ja pituuspiirien 3° ja 8° E välille.
Alankomaille ominaista on maanpinnan tasaisuus. Mäkisiä maisemia löytää vain maan keski- sekä kaakkoisosista. Jääkausi on myös muokannut selänteitä, kuten Hondsrug Drenthessä sekä kukkuloita Nijmegenin, Sallandin, Twenten ja Utrechtse Heuvelrugin lähistöllä. Alankomaat kuuluu temperaattiseen lehtimetsävyöhykkeeseen. Metsiä on vain vähän, ja ne on suurimmaksi osaksi hakattu pois viljelymaiden ja asutuksen tieltä. Luonnonsuojelualueiden metsissä kasvaa pyökkejä, koivuja, leppää, tammea, saarnea ja jalavia. Havupuita kasvaa lähinnä istutettuina.